Oihane Unzalu

Ohiane Unzalu Aldekoa (Amaitermin, Abadiño, Bizkaia, 1987ko maiatzaren 7a) bizkaitar nutrizionista, kirol monitorea eta lasterkaria da. 2025ean, mendi lasterketen Euskal Herriko Kopan bigarren sailkatu zen.

 Biografia 
Euskal Herriko Unibertsitateko Giza Elikadura eta Dietetikan diplomatua da eta Athletic Cluben egin zituen praktikak. Elikagaien Zientzia eta Teknologian lizentziatu zen Euskal Herriko Unibertsitatean eta praktikak Fagor Hometek-en egin zituen. Kirol monitore eta Hobetuz bidezko ATR entrenamendu sistemei buruzko ikastaroa egin zuen, praktikaldia Durangoko Zirkin gimnasioan eginda. Kirol-nutrizioari buruzko ikastaroa egin zuen Elikaesport-en.

Diziplina anitzeko monitore ari da Zirkin gimnasioan: spinning, pilates, makinak, stretching, intentsitate handiko entrenamendua, TRX… Gainera 2013tik Zirkin Dietetika eta Nutrizio Zerbitzuan dihardu, nutrizio hezkuntza, dietetika, dietoterapia eta kirol nutrizioa barne. Bestalde hainbat kirol egiten ditu: mendi-ibiliak, running-a, trail-running-a zein txirrindularitza.

 Lasterkari ibilbidea 
2019ko abenduaren 8an II. Berrea Trail Race, Teruel probintziako Orihuela del Tremedal herrian antolatu ziren 3 proba ezberdin, Albarracín mendilerro elurtuaren inguruan. 23K proban parte hartu zuen independiente gisa eta lehena izan zen heltzen 2:29:45 denboraz. Ana Benito (Tortuga Algemesí) bigarrenak 2:30:56 eta Mª Ángeles Aguilar (Tripuzol) hirugarrenak 2:35:04 denbora behar izan zuten.

2020an Kantabriako Marcha del Norte proba irabazi zuen. Lasterketaren 25 kilometroak egiteko 2:21:59 denbora behar izan zuen durangaldeko korrikalariak. Bigarren sailkatuak, Nuria Perezek, 9:35 gehiago behar izan zuen. Ana Pilar Cayo heldu zen hirugarren.

2021eko azaroan Behobia- Donostia lasterketan 12. postuan heldu zen 1:20:54 denboran.

2022ko urtarrilean Kantabriako VI. Trail Costa Ribamontán al Marren nesketan, Oihane Unzalu bizkaitarra izan zen irabazlea. Abadiñoko atletak (2:22:53) ia bost minutuan (2:27:47) gainditu zuen Lydia Macho (Atletismo Valles Pasiegos), eta Traileko Kantabriako II. Zirkuituko burua. Podiumeko hirugarren postua Verónica Tabaresentzat izan zen (2:29:03).

2023ko ekainaren 24an Euskal Herriko Kopako seigarren proban lehiatu zen X. Amurrio Trail lasterketaren barruan. 31 kilometro eta 1.750 metroko desnibel positiboa zuen proba Amurrio Trail Taldeak eta EMFk antolatut zuten. Emakumezkoetan Oihana Zubillaga, Maud Combarieu eta Ohiana Unzalu heldu ziren hurrenez hurren.

2023ko irailaren 9an Sorginen Lasterketan parte hartuzuen. Egun sargori, heze eta beroan, Atxondoko plazatik irtenda, 21 km.eta 1700 metroko desnibel positiboko ibilbidean 3. postua lortu zuen. Podiumera igo zen zen Lide Urrestarazu eta Garazi Sampedrorekin batera.

2023ko urriaren 24an Azkainen ospatu zen Skyrhune proba, Euskal Herriko Kopako 8. proba eta azkena izan zen. Emakumezkoen maila absolutuan Blandine L 'Hirondel izan zen proba horretako txapelduna 2:10:39ko denborarekin eta podiumetik gertu izan zen Maud Combarieu 2:28:37ko denborarekin. Unzalu hogeita hirugarren amaitu zuen. Euskal Herriko Kopako azken proba horren ondoren, sailkapen nagusian Oihana Zubillaga (444 puntu) izan zen txapelduna eta Oihane Unzalu (409 puntu) azpitxapelduna. Podiumean hirugarrena Combarieu (391 puntu) izan zen.

2023ko urriaren 8an Aramotz mendi lasterketaren hirugarren postua lortu zuen emakumezkoen 28 kilometroko proba luzean. Alluitz mendi taldeko Oihana Azkorbebeitia txapeldunaren denbora (3.34.39 ) izan da, bigarrena Artarrai taldeko Lorea Totorica sailkatu da bigarren (3.56.51), eta hirugarrena Gaikar taldeko Oihane Unzalu abadiñarra (3.58.32).

2023ko azaroaren 19an Lemoatx Trail mendi lasterketan bigarrena izan zen 2.58.55 denboraz. Oihana Azkorbebeitia (2.33.39) izan zen txapelduna eta Zuriñe Frutos hirugarrena (2.58.55).

2024ko ekainaren 1ean Galdames Mendi Bira lehiatu zen, 34 kilometroko proban bigarrena izan zen Oihane Unzalu  3.58.13ko denborarekin. Txapelduna Garazi Sampedro atxondoarra izan zen 3.54.15eko denborarekin.

2024ko irailaren 28an Zaldibarko Zaldu Trail mendi lasterketaren bigarren edizioan txapelduna izan zen (2:09:38ko denboran).

2025eko apirilean Ultratrail distantziako Euskal Herriko proban hirugarrena izan zen, Zubiriko (Nafarroa) mendi lasterketan, Nafarroa Xtreme probaren VIII. edizioan. Oihane Azkorbebeitia  izan zen txapelduna eta Ainara Arkarazo txapeldunordea. Nesketan, Abadiñoko mendi korrikalariek osatu zuten podiuma. 68 kilometroko ibilbide lupeztuan jardun zuten, dena GR-322 ibilbidean zehar. Euskalmushing taldeko Oihana Azkorbebeitiak 2025eko txapelduna (8.59.41), atzetik Gaikar taldeko Ainara Arkarazo (9.06.24) eta Oihane Unzalu (9.29.57) abadiñarrak heldu ziren.

2025eko urriaren 11n, 101 kilometroko Hiru Handiak lasterketan parte hartu zuen eta seigarren postuan helmugaratu zen. Korrikalariak bezperan 00:00etan irten ziren Araiatik eta Aizkorri, Anboto eta Gorbea igo ostean, Murgian izan zuten helmuga. Lehenengo hamarretan Durangaldeko beste hiru korrikalari ere sailkatu ziren: Ainara Arkarazo Legarreta abadiñarra txapelduna zian zen, Eva Lizarralde iurretarra laugarrena eta Lur Basterretxea elorriarra zazpigarrena.
 Palmaresa 
 2019ko abenduaren 8an Granadako II. Berrea Trail Race proban 1. postua, Txapelduna. link=Archivo:Gold_medal_icon.svg|15x15px  
 2022ko urtarrilean VI. Trail Costa Ribamontán al Marren 1. postua, Txapelduna izan zen. link=Archivo:Gold_medal_icon.svg|15x15px 
 2020an Kantabriako Marcha del Norte proban 1. postua, Txapelduna. link=Archivo:Gold_medal_icon.svg|15x15px 
 2021eko azaroan Behobi- Donostua proban 12. postuan iritsi zen.
 2023ko maiatzaren 7an Kanpezu-Ioar lasterketan (Kanpezun) 3.postua. link=Archivo:Bronze_medal_icon.svg|15x15px
 2023ko ekainaren 24an X. Amurrio 3. postua. link=Archivo:Bronze_medal_icon.svg|15x15px 
 2023ko uztailaren 22an Baztandarrak Trail.en (Bidarrain) 1. postua, Txapelduna. link=Archivo:Gold_medal_icon.svg|15x15px
 2023ko abuztuaren12an Trail da Raia Ultra-Maratoian( Aldeia do Obispo, Portugal) 1. postua, Txapelduna. link=Archivo:Gold_medal_icon.svg|15x15px
 2023ko irailaren 9an Sorginen Lasterketan 3. postua. link=Archivo:Bronze_medal_icon.svg|15x15px 
 2023ko urriaren 24an Azkainen ospatu zen Skyrhune proban 23. postuan amaitu zuen.
 2023ko Euskal Herriko kopan 2. postua, Txapeldunordea. link=Archivo:Silver_medal_icon.svg|15x15px 
 2023ko urriaren 8an Aramotz mendi lasterketako 28 kilometroko proba luzean 3. postua  link=Archivo:Bronze_medal_icon.svg|15x15px 
 2023ko urriaren 19an Lemoatx Trail 24 kilometroko mendi lasterketa 2. postua, Txapeldunordea. link=Archivo:Silver_medal_icon.svg|15x15px
 2024ko ekainaren 1ean 2. postua, Txapeldunordea Galdames Mendi Biran. link=Archivo:Silver_medal_icon.svg|15x15px  
 2024ko irailaren 28an Zaldu Trailen, 1. postua, Txapelduna. link=Archivo:Gold_medal_icon.svg|15x15px 

 2025eko apirilean Ultratrail distantziako Euskal Herriko proban, Zubirin (Nafarroa)  3. postua link=Archivo:Bronze_medal_icon.svg|15x15px 
 2025eko azaroaren 2an, mendi lasterketen Euskal Herriko Kopan, 2. postua, txapeldunordea link=Archivo:Silver_medal_icon.svg|15x15px 

 Erreferentziak 

 Kanpo estekak 

 Ohiane Unzalu, elkarrizketa: Orain dudan denboragaz zorrotzagoa izan behar dut. Diziplina horrek plus bat eman didala uste dut. Anboto, 2023.10.13

Kategoria:Abadiñarrak
Kategoria:Emakume lasterkariak
Kategoria:Emakume nutrizionistak